हुजूर, शेर नहीं देना पड़ें, इसलिए झूठ का सहारा तो मत लीजिए
यह ग्वालियर-चंबल के साथ केंद्र का अन्याय है
हर जगह भाजपा की सरकार है, तो भी कूनो सेंक्चुरी में एशियाई शेरों का हस्तांतरण अटका है। हमने सवाल पूछा तो वन मंत्री ने गेंद को अपने पाले से दूसरे पाले में डाल दिया। यह तो श्योपुर व ग्वालियर-चंबल के साथ अन्याय है। मैं इस मुद्दे को छोडूंगा नहीं और सरकार पर दवाब बनाऊंगा।
-ज्योतिरादित्य सिंधिया, सांसद, गुना
ऐसे तो कभी नहीं आ पाएंगे कूनो सेंक्चुरी में बब्बर शेर
वीरेंद्र बंसल | ग्वालियर/श्योपुर
कूनो सेंक्चुरी में गिर के शेरों की बसाहट में केंद्र रोड़ा बन गया है। अप्रैल 2013 में सुप्रीम कोर्ट के आदेश के बावजूद सरकार ना-नुकुर कर रही है। झूठ का सहारा भी लिया जा रहा है। पिछले सप्ताह प्रदेश के दो सांसद कमलनाथ और ज्योतिरादित्य सिंधिया के सवाल के जवाब में केंद्रीय वन मंत्री प्रकाश जावड़ेकर ने मप्र को झटका दिया। कहा कि शेरों को नए स्थल पर बसाने का कार्य लंबी अवधि का है और इसमें 25 वर्ष लग जाते हैं।
523
शेर हैं गुजरात के गिरि में। 2010 में ये 411 थे। कूनो में 12 नर-मादा चाहिए।
30
हजार शेर हैं अफ्रीका में। दो दशक पहले तक यह 2 लाख थे।
अनदेखी
एक्सपर्ट कमेटी की ओर से कूनो का कोर एरिया दोगुना करने के लिए कहा गया था, लेकिन डेढ़ साल में मप्र सरकार इस काम को भी नहीं कर पाई।
एशियाई शेर दुनिया में सिर्फ गुजरात में हैं। उन पर गुजरात का एकाधिकार है। इसलिए गुजरात और वहां के नेता इन शेरों बांटना नहीं चाहते।
सच्चाई
वन्यजीव इतिहासकार महेश रंगराजन के शोध पत्र के अनुसार सिंधिया रियासत के समय एशियाई शेर और बाघ कूनो व शिवपुरी के जंगल में पाए जाते थे।
कूनो में शेरों की बसाहट का प्रोजेक्ट 1993 में लागू किया गया था। 25 से अधिक गांव सेंक्चुरी से बाहर कर दिए गए। 23 साल बीत चुके हैं।
हकीकत
स्थायी तौर पर यहां सिर्फ एक टाइगर टी-38 का ही बसेरा है। कभी सात बाघों की मौजूदगी के प्रमाण विशेषज्ञों को नहीं मिले। न खबर की पुष्टि हुई।
सवाई माधौपुर टाइगर रिजर्व व करौली सेंक्चुरी के बाघ कभी-कभी लंबी दूरी तय कर कूनो की सीमा में आ जाते हैं। िसर्फ एक बाघ ही यहां है।
लापरवाही
अप्रैल 2013 में सुप्रीम कोर्ट ने केंद्र सरकार को कूनो में शेरों की बसाहट के आदेश दिए थे। ढाई साल से अधिक बीत चुका है। एक बार भी मुख्यमंत्री, वनमंत्री ने प्रधानमंत्री नरेंद्र मोदी व वनमंत्री प्रकाश जावड़ेकर से शेर नहीं मांगे।
झूठ
केंद्रीय वन मंत्री ने सांसद कमलनाथ और ज्योतिरादित्य सिंधिया के सवाल के जवाब में संसद में कहा कि शेरों को बसाने में 25 साल का वक्त लगता है। बैसे भी यह अध्ययन नहीं है कि बाघ और शेर एक साथ रह सकते हैं।
साजिश
गुजरात समर्थक वन्यजीव विशेषज्ञ यह प्रचारित कर रहे हैं कि कूनो-सेंक्चुरी में टाइगर (बाघों) का बसेरा है। इसी क्रम में एक अंग्रेजी अखबार में कूनो में सात टाइगर की मौजूदगी होने की खबर प्रकाशित हुई।
hin_Deva hin_Deva hin_Deva awa_Deva hin_Deva bho_Deva hin_Deva unk awa_Deva unk hin_Deva mag_Deva hin_Deva hin_Deva hin_Deva awa_Deva hin_Deva kas_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva